Urmareste Modifică dimensiunea fontului: Play

Bucureşti, 31 oct /Agerpres/ - Ministrul Sănătăţii, Nicolae Bănicioiu, a anunţat că cei care vor să doneze sânge o pot face începând de sâmbătă dimineaţă, de la ora 8, la două centre din Capitală.



"Fac un apel către cei care vor să doneze sânge. (...) De mâine dimineaţă (sâmbătă - n.r.), de la ora 8, la Centrul de transfuzie din Bucureşti, de lângă Piaţa Victoriei, dr. Caracaş numărul 2 şi la Spitalul Universitar, la centrul de donare de acolo. În noaptea asta, nu la spitale, pentru că ne îngreunează activitatea şi pentru noaptea asta avem suficient sânge", a spus Bănicioiu, într-o intervenţie telefonică la Antena 3.



Acesta a adăugat că, în momentul de faţă, există suficient personal medical pentru a gestiona situaţia creată în urma incendiului de la clubul bucureştean Colectiv. AGERPRES/(AS - autor: Doroteea Purcărea, editor: Vicenţiu Purcărea)